Downloaded from YTS.MX
Official YIFY movies site: YTS.MX
INSPIRERET AF EN SAND HISTORIE
Det er en flot dag i South Carolina. Efteråret er kommet, -
- så skær et stykke pekantærte, og skænk et stort glas iste, -
- for nu er ventetiden forbi. Footballsæsonen er begyndt.
De ældste søger oprejsning, -
- og de nye elever ankommer i dag med håb om at slå deres navne fast.
Skynd jer at købe sæsonkort, for de går som varmt brød.
Der går rygter om et ganske særligt indslag under årets Bowden Bowl.
På trænerbænken er det far mod søn. Det bliver årets opgør.
Undskyld. Det må du undskylde.
- Forstyrrer jeg? - Nej. Jeg hedder Daniel.
Ray. Spiller du på holdet?
Av, den sved. Hvilken plads spiller du?
- Safety. - Du ligner også en safety.
Jeg er Long Islands bedste linebacker. Nej, se på mig. Jeg er tredjekicker.
Men jeg kan sagtens mule nogen, hvis det bliver nødvendigt.
Javel ja.
Hvad har du der? En godtepose fra kæresten?
Nej, det er min lillebror, der tager gas på mig.
Jeg har fem storebrødre. Jeg har været boksebold hele mit liv.
Er du sulten? Der er lasagne, braciole -
- og hjemmebagt brød. Mors specialitet.
- Værsgo. - Jeg kan ikke tage din mad.
Nu må du ikke fornærme mig. Desuden er vi bofæller nu.
Alt, hvad der er mit, er dit.
Hvad betyder opofrelse for jer? For mig betyder det at satse alt.
Holdvejledning Frank Howard Memorial Field
Det betyder, at man er uselvisk og engageret.
At man ikke lader sig nøje eller hviler på laurbærrene.
Man må bringe ofre.
Vi er Tigers! Kom så!
Er du træt? Vil du have, vi andre skal vente på dig?
Det er gennem opofrelse, at vi finder ære og stolte traditioner.
Traditionen her på stedet er ikke som de andres.
I har alle sammen set bakken.
Hvis I er heldige at blive udtaget, får I æren af at løbe ned ad bakken.
Og jeg kan godt love jer, det bliver de bedste 25 sekunder af jeres liv.
Howard's Rock er hellig. Hellig for holdet og for skolen.
Vi rører den før hver eneste kamp. I skal selv finde ud af hvorfor.
Men hvis ikke I vil give jer 110 %, holder I grabberne fra den.
Coach.
Jeg er coach Simmons. Jeg har mødt de fleste af jer under rekrutteringen.
Og hvad fortalte jeg jer? Det bliver hårdt at være idrætselev.
De gamle ved det allerede. De nye kommer til at sande det.
Halv seks i morgen tidlig starter første træningspas.
Vær der til tiden.
- Keller, hvor er du? - Her, coach.
- Har du et råd til de unge? - Pøj pøj.
Nej ...
Fem minutter mere.
Daniel, vågn op. Klokken er 5.26!
Kom så, Keller! Gode knæ!
Krampe, krampe, krampe!
Er der noget i vejen?
- Hvad er der galt? - Krampe, krampe, krampe ...
Tak.
Ray, det er din bror. Kan du huske mig?
Ring til mig!
Du skal ikke snyde til min træning, knægt.
Hvis vi stiller op i Tampa 2, og de sætter trips på den brede flanke, -
- så ved vi, hvad vi gør. Så dækker vi op i cover 6.
Det her er essentielt. Cover 2 nickel-formationen.
På en third-and-long skal alle corners dække flatten.
Og safetyerne sørger for, at intet slipper igennem.
Og nickelen er altafgørende.
Ray, hør efter. Hvis nogen kommer tæt på dig, går du i flæsket på dem.
Har du fundet en svigerinde til mig? Hold op med at ignorere mig!
Jeg er helt kvæstet. Ringer i morgen.
Coach, må jeg smutte lidt tidligt, så jeg kan hente mine lærebøger?
Jeg skal nå det inden tidsfristen.
Det er dit eget problem. Det må vente til efter træning.
Men så har jeg kun nogle minutter til at nå det.
Så er det altså mig, der har lagt træningen forkert?
- Det var ikke det, jeg mente. - Morrow ...
- Ja, coach? - Du er fjerdeårsstuderende.
Har du haft svært ved at få dine bøger til tiden?
- Nej da. - Det tænkte jeg nok.
Det kaldes planlægning. Jo før du lærer det, -
- jo før giver du os tiltro til, at vi kan sætte dig på holdet.
Det, jeg nu vil fortælle dig, skal de bedste kun have at vide én gang.
Stipendier fornys årligt. Du skal præstere her og i klasselokalet.
Ellers mister du det. Er du med?
Javel.
Vent, vent, vent!
Beklager, vi har lukket.
Jeg skal bare hente nogle lærebøger, jeg har bestilt.
Beklager, vi har lukket.
Jeg skal have dem. Ellers får jeg ballade.
Og jeg skal lukke til tiden.
Jeg skal nok ordne det, Chris.
- Gå du bare. - Er du sikker?
Ja, jeg mangler at ordne noget, så jeg skal nok lukke.
Mange tak.
Ray McElrathbey.
"Elementær psykologi".
Skal du ikke have "Ernæring for sportsfolk" ligesom de andre spillere?
Jeg er ikke de andre spillere.
Jeg kan ikke satse på at ernære mig af football resten af livet.
- En rigtig idrætselev, hvad? - Tak for hjælpen med bøgerne ...
Kaycee.
Du batter .205 mod en pitcher, der ikke kan kaste en fastball.
- Vær tålmodig. Det er ikke så svært. - Jeg fornemmer, du kan lide sport.
Sportsreporter for skolebladet. Det her er kun på deltid.
Du må undskylde mit udbrud.
Jeg er vild med dig.
Hvad?
Jeg er vild med det.
Jeg er vild med, at du kan lide sport.
Jeg dyrker sport, så jeg tænkte ...
- Skal vi følges ud? - Ja.
Jeg har faktisk fulgt med i sport hele mit liv.
Undskyld, lige et øjeblik.
- Hvad vil du, Fay? - Høre din glade stemme.
- Jeg er optaget. - Af en pige?
- Jep, en pige. - Hvad vil du?
Du skal underskrive en seddel fra skolen.
- Hvad har du nu gjort? - Systemet er imod mig.
Det er jeg også. Gå i seng, Fay.
Gå så i seng!
Kaycee?
Nå, Simmons, så er vi nået til det bedste tidspunkt på dagen.
I ved, hvad klokken er slået.
Som de garvede af jer ved, -
- bliver enhver kamp vundet eller tabt med råstyrke.
Uanset hvem I tørner sammen med, vil jeg høre skulderbeskytterne rasle.
Jeg elsker den lyd. Hvad siger du, Solo?
Du lægger ud.
- Hvem har du, Simmons? - Solomon, hvor er din bofælle?
Tobin!
Klar!
Hold hovedet oppe, hvis I vil undgå at brække nakken.
Jeg troede, det var letkontakt.
Jeg tror, det er letkontakt.
Jeg skal bruge en, der kan yde noget ekstra.
Fint, jeg er klar. Du skal bare vide, at offerets blod er på dine hænder.
Simmons har en klar.
Ray Ray, giv den gas.
En førsteårsstuderende? Behøver jeg overhovedet den her?
Sådan!
Du var heldig, at jeg gled. Bed til, du ikke møder mig igen.
Jeg holder skarpt øje med dig hele sæsonen. Er du med?
Du skal ikke røre mig!
Hvad så, Ray Ray?
Se, Keller er også inviteret.
- Hent mig en drink, snothvalp. - Hold nu op.
Jeg står lige og danser.
Førsteårsstuderende skal hente drinks til fjerdeårsstuderende.
- En drink til anføreren. - Jeg bad ham om at hente den.
Når det er din tur, skal jeg nok sige til.
Du skal ikke røre mig. Er du med?
- Jeg vil ikke have ballade. - Kaycee, tag det roligt.
Vi tales ved, spasmager.
Afhængighed er en familiesygdom. Misbrug går ud over hele familien.
Kan nogen belyse årsagerne til afhængighed?
- Hvad siger du, Stone? - Jo ...
Det har noget med fysiske eller psykiske traumer at gøre.
Det er en del af det.
Kan nogen fortælle mig, hvad frøken Stone udelader?
Newman-undersøgelsen.
Det er korrekt.
Hvad er der med ham?
I 70'erne studerede dr. Newman hjernerne på døde misbrugere.
Det orbitofrontale cortex, der styrer vores impulser, var underudviklet.
Man konkluderede derfor, at afhængighed kan være medfødt.
Imponerende. Dr. Newmans research var ikke en del af pensum.
Det stod i fodnoterne.
Sådan.
Udenadslære medfører ikke indsigt. Hav en god weekend, alle sammen.
Hvorfor sagde du ikke, vi gik på samme hold?
Det vidste jeg ikke, man skulle.
Det var altså ikke for at blære mig i timen. Jeg ville bare hjælpe dig.
Det havde været en hjælp, hvis du havde rakt hånden op, inden han spurgte mig.
Hov, den lille førsteårsstuderende dernede bager på din dame.
I har vist ikke sluttet fred endnu.
Det er det venligste blik, han til dato har givet mig.
Du må undskylde det til festen. Jeg bad Keller hente en drink, -
- og pludselig gav han sig til at genere en førsteårsstuderende.
Jeg skulle have blandet mig udenom. Nu står jeg øverst på hans dødsliste.
Jeg synes, du skal tale med ham.
For at kunne vinde Skal du være okay indeni
Tøs, lad mig forklare det for dig igen
Du ved, at hvis jeg siger det Er det helt sandt
Hvad kender du til Lauryn Hill?
Alt selvfølgelig.
Jeg er imponeret.
De holder neo-soul-aften på Esso Club i weekenden.
Jeg tager derhen.
Sammen med dine venner eller din tossede fyr?
Vi ses derudead.
Og Ray?
Keller er ikke min fyr. Vi gik på highschool sammen.
Den virker for fancy. Er den fancy?
Overhovedet ikke.
Du skal klæde dig, som om du er ligeglad, men uden at være det.
Tro mig.
Er det Kaycee?
Nej, det er min bror. Igen.
- Fahmarr, hvorfor sover du ikke? - Du skal underskrive noget for mig.
- Hvad? - En seddel fra skolen.
Men inden du flipper ud, så var jeg ikke den eneste, der fik skældud.
Hvorfor får du ikke mor til at underskrive den?
Knægt, lukker du ikke lige op?
Er det Jarren? Jeg har jo sagt, han er en skidt fyr.
Hvad laver du derovre? Hallo?
- Jeg er nødt til at tage hjem. - Hvad er der sket?
Jeg er bare nødt til det.
Jeg er tilbage inden træning på mandag.
Bus 1304 til Atlanta, Georgia er nu klar til ombordstigning.
- Den tager jeg. - Tak.
Døren er åben.
Rejs dig op. Vi går nu.
Kom så. Hvor er mor? Hun er ikke derhjemme.
Ray Ray, er det dig?
Kæft, mand, det er længe siden.
Det er der en god grund til.
Pjat, jeg er et nyt menneske. Jeg læser bøger og mediterer.
- Fay, vi går nu. - Du kunne godt sige tak.
Jeg har holdt øje med ham, efter jeres mor røg i Fulton.
Kæft ...
Du anede ikke, hun var inde at brumme igen.
Kom så.
Godt at se dig, stjernefrø.
Jeg var begyndt at tro, du havde glemt mig.
Luk den.
Hvordan er det, du behandler Frosted Flakes?
- Hvor længe har hun været væk? - En uges tid.
Hun blev knaldet for besiddelse. Hun slipper ud i morgen eller i overmorgen.
Hun kommer altid hjem før eller senere.
- Du skulle have ringet til mig. - Det gjorde jeg også.
Men du ignorerede mig.
Vi må besøge hende og lægge en plan.
Hvor er fars gamle værktøjskasse?
- Mor har solgt den. - Også tv'et?
Ja.
I lyset af Deres seneste narkotikatest har vi truffet den beslutning, -
- at Juan skal anbringes i familiepleje. Det er for hans og Deres eget bedste.
- Følg med, frue. - Skal det være allerede nu?
Vær venlig at hidse Dem ned.
Ray McElrathbey? Jeg hedder Stephanie Soltero.
Jeg er din mors beskikkede forsvarer.
Din mor er her desværre ikke længere.
Jeg fik at vide, hun var her.
Ja, men jeg har tilmeldt hende et 30-dages afvænningsforløb.
Behandlingen betales af det offentlige.
Hun kommer altså ikke hjem?
Ikke før om 30 dage, men til den tid har hun det meget bedre.
Hr. Balasky er fra socialforsorgen.
Hyggeligt at møde jer.
Ray, jeg skal gennemgå nogle ting med dig. Spørg endelig undervejs.
Eftersom jeres mor står som eneste forælder, -
- anbringer vi Fahmarr ...
Fahmarr. Han hedder Fahmarr.
Undskyld.
Vi anbringer Fahmarr i familiepleje, mens jeres mor er i behandling.
Hvis hun gennemfører forløbet, kommer han hjem til hende igen.
Hvis I er indforstået med det hele, -
- har vi en bil holdende ude bagved.
Vent. Kan han ikke bare bo hos et familiemedlem?
Teknisk set jo, hvis vedkommende er fyldt 18.
Har du nogen i tankerne?
Pyt med det. Du skal også passe dit studie. Jeg skal nok klare mig.
De har aircondition og kabel-tv, så jeg skal nok overleve.
Vi ses.
Jeg tager ham.
Det er jo kun 30 dage. Jeg skal nok tage ham.
30 dage kan være længe. Uden behørig støtte ...
Jeg har besluttet mig.
Hvor er her nice!
Ingen må se dig og slet ikke ham i skranken.
GÅET TIL FROKOST
Okay, så er det nu. Kun den ene dør.
To.
Kom så, kom så, kom så.
Kom, kom, kom, kom!
Kom så, kom så, kom så.
Her er så værelset, og her er nøglen.
Og her er Ray.
Sejt!
Det er min.
Nej!
Fødderne ud af sengen. Du bliver her, indtil jeg finder et bedre sted til dig.
- Hvad er der af muligheder? - Du bliver bare her indtil videre.
Hvad hvis jeg skal tisse?
Så brug en vandflaske.
Hvis promotere, gamle elever eller hasardspillere tilbyder jer -
- penge, gaver, biler eller huse til jeres forældre -
Mike Ferro - Clemsons Tilsynsråd
- eller andre, I holder af, så sig nej.
For hvis I tager imod foræringer, går det kun ud over jer selv.
Så mister I jeres stipendie.
Så mister I jeres plads hos NCAA, og så mister I jeres uddannelse.
Mange af jer har en barsk baggrund, og det kan være svært at sige nej.
Men på dette punkt står NCAA urokkeligt fast.
Ray Ray, du spiller L-2!
McElrathbey, har du tid til os i dag?
Razor Left!
- Er du klar, Ray? - Kom, Razor Left!
Ind på række, Ray Ray!
Få nu spændt den hjelm!
McElrathbey!
Du skulle dække flanken!
Vi har ikke tid til det her. Find en anden, der har lyst til at deltage.
Ray ...
- Det må du undskylde. - Lad være med at komme snigende.
Jeg prøvede at ringe til dig, men du tog den ikke. Alt okay?
Ja ja. Hvorfor?
Du løb ud af omklædningsrummet, som om du var en mafiaboss.
Jeg har bare virkelig travlt med studierne og alt muligt.
Skal du ikke til aftenforelæsning?
Det er først i morgen.
Hvad er der? Har du tænkt dig at åbne døren?
Er du gal? Jeg sagde, du skulle holde lav profil.
Jeg kedede mig.
Du må ikke lade det gå ud over Ray. Han vidste ikke, jeg var her.
- Jeg sneg mig ind ... - Ro på, han er min bofælle.
Og min holdkammerat.
Seriøst? Spiller han football?
- Jeg står lige her. - Tag det ikke personligt.
Jeg kan forklare det hele.
Det er Jimmy, kollegieassistenten.
Hej.
Drenge, der må ikke larmes i skoletiden.
Undskyld. Der var skruet op, da jeg tændte for tv'et.
Det kan man indstille med fjernbetjeningen.
Lad mig vise ...
Vi finder selv ud af det.
Jeg kan ikke tåle skyllemiddel.
Jeg er ret sikker på, sådan en ikke er godkendt.
Den var min engang, indtil Fay tog den.
Vi legede med den hver eneste dag.
- Vi behøver ikke gøre det alene. - Det er kun i nogle uger.
Jeg er ked af, jeg fik rodet dig ind i det.
Det er ikke ofte, jeg bliver bedt om sådan noget som at skjule et barn.
Fornøjelsen er helt på min side.
- Og det bliver mellem os? - Helt hundrede.
Fay, ikke en lyd.
- Okay. - Dygtig dreng.
Alt det for at tisse?
Hej med dig, Jimmy. Går det godt? Hej.
Der kan man bare se.
- Hvad så? - Ikke så meget.
Hvad med dig? Havde du en god weekend?
Jeg ville være kommet, men så opstod der noget, jeg ikke kunne slippe ud af.
- Er du okay? - Jeg har bare travlt.
Jeg skal nok tage revanche. Det lover jeg.
Farvel.
Alle opgaver skal afleveres hver dag, inden I får lov at gå.
Ingen snak.
Ray, jeg ser, du er tilmeldt kurser for 18 pointtimer i dette semester.
- Er det ikke tilladt? - Teknisk set, jo.
Men det er et tungt læs at bære på første semester.
Det er gratis undervisning. Hvorfor ikke tage imod det?
Bare du er klar over, hvad du påtager dig.
Tak, hr. Kurt.
Hvorfor skal jeg gå i skole? Jeg skal kun være her nogle uger.
Så skal jeg liste det mindre rundt med dig.
Du skal ikke bare spille computerspil dagen lang.
Vågn op. Gentag efter mig: "Jeg er en vinder".
- Jeg er en vinder. - Jeg er en vinder.
Jeg er en vinder.
Kom så.
Stop bussen!
Ham der.
- Niks. Rejs dig op. - Det er bare et sæde.
Niksen biksen.
Hvor er min madpakke?
Undskyld, den har jeg glemt.
Du er møgdårlig til det her.
- Ray, jeg er hr. Potts. - Ray McElrathbey.
- Du må være Fahmarr. - Skyldig.
Rektor har forklaret mig sagen.
Din bror skal nok få det rart her de næste par uger.
Jeg bliver hans klasselærer, så hiv endelig fat i mig.
Helt sikkert. Fay, jeg henter dig efter træning.
Snydt.
- Tak. - Ingen årsag.
- Hvad var det nu, du hed? - Hr. Potts.
Først skal vi hen i centret og købe en vildt sød halskæde -
- og de mest nuttede sko med små stjerner på.
Så skal vi spise på Chick-fil-A, og så skal vi til Kelly Clarkson-koncert.
- Ej, hvor fedt. - Jeg glæder mig også helt vildt.
Så du Falcons-kampen? Det stak totalt af.
Nej, jeg gik glip af den. Der kom noget i vejen.
Undskyld. Jeg ved godt, det var mærkeligt.
Din opførsel i vaskeriet, eller at du blev væk?
Den havde jeg fortjent.
Du har ingen grund til at tro mig, men sådan er jeg slet ikke.
Hvor skal du hen?
Ud at lave et interview, men min kameramand har brændt mig af.
Jeg kan godt gøre det.
Seriøst, hvor svært kan det være? Man skal bare trykke optag og stop.
- Og så holde det stille. - Mere eller mindre. Seriøst?
Ja. Bare jeg kan nå til træning.
Fint, du er hyret.
Kom.
- Der er godt nok meget. - Ja, det er der.
- I er trofaste Clemson-fans. - I omtrent 50 år.
Der er intet bedre end at tilbringe lørdag aften med at se Tigers spille.
- Bortset fra en date med dig. - Nu får du mig til at rødme.
Det var bare helt perfekt.
Vi er glade for at have dig med i Clemson-familien, Ray Ray.
Tak, frue.
Din mor har opdraget dig godt. Kommer hun og ser kampene?
Når hun kan. Hun rejser meget med arbejdet.
Hvad arbejder hun med?
Hun er hjemmesygeplejerske.
Jeg håber, hun når det, og vi byder dig velkommen i Clemson-familien.
Heja, Clemson.
Hvordan klarede jeg mig?
Overraskende godt. Du er muligvis bedre bag kameraet end på banen.
Mener du det?
Jeg har læst træningsreferaterne. Det er noget andet end highschool.
Ja, det er svært at klare både football, forelæsninger ...
Og hvad?
Livet i al almindelighed.
Næste gang: Tiger Athletic Center.
Jeg skal af her.
Der er open mic-aften i næste uge.
- Det kunne være sjovt. - Jeg er frisk.
Ray, nu skal du høre. Vi skal lave tominuttersøvelser i denne uge.
Okay, tak.
Det er nu, du skal skille dig ud fra resten af flokken. Duk op, Ray.
Hvad er de fem dyder?
Engagement, pålidelighed, ansvarlighed, disciplin, opofrelse.
Uanset hvem I er, er ingen af jer garanteret en plads på holdet.
- Er det forstået? - Javel!
Sådan, brug hofterne. Tilbage til udgangspunktet.
Op med hovedet! Sådan.
Kom så, Ray. Eksploder! Du skal ikke snyde mig.
Tilbage, 30. Godt gået.
41, hold øjnene på bolden!
Fay, vågn op. Op med dig, knægt.
Hvorfor er min trøje lyserød? Jeg nægter at gå i lyserødt.
Fay, jeg skal have sat dig på bussen og nå tilbage til min psykologieksamen.
Jeg er temmelig ligeglad med farven på din trøje. Kom i tøjet.
Okay, Kris Kross.
Ray, du kommer til at gå glip af eksamenen.
Alle andre var her til tiden. Du forstyrrer.
Jeg er her jo nu. Jeg må ikke gå glip af den her eksamen.
Beklager.
- Kom så, kom så! - Herover! Rover Hawk 2!
Jeg vil se en Rover Hawk 2!
Ray, du spiller boundary.
Dæk din mand! Dæk din mand! Ryk tilbage!
Ryk tilbage og sweep.
Luk hullet!
Den skulle du have haft!
Hvad laver du? Rover Hawk 0. Hvem er det, du skal dække?
Runningbacken.
Hvorfor stoppede du ham så ikke? Du har lige kostet os seks point.
Kom ind i kampen, knægt!
Er det ham, du har fortalt om? Han er da ikke noget særligt.
Kaster vi stipendier i grams? Får vi vores aspiranter fra Frelsens Hær?
Hvad, Ray? Du ender som reserve for reserverne.
Du tordner ned ad bakken med rulleskøjter på.
Ned på knæ, d'herrer.
Vi hænger udebanetruppen op efter træning. Og tag ikke fejl.
Boston College er kampklare, og hvis vi taber, er vi færdige.
- Er I klar? - Javel!
Raheem, rund af.
Op med dem.
Husk nu at gå til lektiecafé.
Vi med prøven går i krig bliver til den er forbi
om den er enkel eller svær yd dit bedste eller lad helt vær'
- Fuld kraft. - Fuld kraft!
Jep, min coach hader mig.
Spørgsmål 5 er A. Spørgsmål 6 er C.
Hallo?
- Vi har et problem med Fay. - Hvordan det?
Han nægter at klæde om til skolens gymnastiktøj.
- Han skal kun gå her lidt endnu. - Men han opfordrer til ulydighed.
Nu er der ingen af eleverne, der har lyst til at klæde om.
Hvis jeg lige må bryde ind.
Det er noget mere alvorligt med Fahmarrs uddannelse.
Han er flere år bagud med hensyn til at læse og regne.
Når Fahmarr kommer hjem, bør han gå et år om.
- Men han er jo en kvik dreng. - Derfor bør han også klare sig bedre.
Når hospitalet udskriver jeres mor, bør hun søge om en støttepædagog.
- Hvad sidder du her for? - At bande. Jeg sagde f-ordet.
- Hvad med dig? - Skattesvig.
Kom så.
Det var hyggeligt at tale med dig.
Vidste du, at hvide børn godt må skære skorpen af franskbrødet?
Hvorfor skal alting være så besværligt med dig?
Tag dog det gymnastiktøj på, når læreren siger, du skal.
Hvis jeg lægger mit tøj i skabet, får jeg taget mine madpenge.
- Der er ikke lås på. - Det er ikke nødvendigt.
Se dig omkring. Der er ingen her, der stjæler dine madpenge.
- Det gjorde mor. - Hvad mener du?
Jeg gemte mine penge under hovedpuden og i mine sko.
Hun fandt dem alligevel. Hver gang.
- Det anede jeg ikke. - Det er da klart.
Du lod mig i stikken.
Du forstår det stadig ikke.
Hold op.
Det var de mindste, de havde.
Clemson-handsker? Sejt!
- Seriøst? - Undskyld, jeg råbte.
Begynd nu ikke at flæbe, Ray. Jeg var solgt allerede ved Nike.
Skal du i øvrigt ikke til det der open mic-halløj i aften?
- Jeg tager ikke af sted. - Det er på grund af mig.
Nogen skal jo holde øje med dig.
- Italieneren! - Han har gjort rigeligt.
At brænde sin dame af er virkelig god stil.
Eller måske vil du bare helst være fri, -
- fordi du ikke tør engagere dig.
Oprah.
Du vil altså have mig til at babysitte ham?
Det bliver mig, der babysitter dig.
Du skal bare være her, mens jeg er væk et par timer.
Det skal jeg nok, hvis drengene er med på den.
Nej, de andre må ikke vide noget. Så finder coach ud af det.
Hovedsagen er, at vi har brug for hjælp.
Det er temmelig opslidende. Vi har brug for at lette byrden.
Er det her et optagelsesritual?
- Det er Rays bror, Fahmarr. - Hvad så?
Hvad så, mester?
Nå, men hvornår kommer vi til den hemmelighed, I talte om?
- Det er hemmeligheden. - At du har en lillebror?
Jeg har også en lillebror. Han er ikke helt så høj som dig.
Han bor i al hemmelighed her på campus hos mig.
Nu giver det mening.
Jeg har lovet, vi vil hjælpe Ray.
Helt sikkert. Du er familie, så det er knægten også.
- Er du okay? Du ser nervøs ud. - Hvad skulle jeg være nervøs over?
At du syntes, det var forfærdeligt, men ikke tør sige det til mig.
Nej nej, jeg nød det.
Det var en god ide. Tak.
Jeg mener det.
Da jeg mødte dig i vaskeriet, tabte du nogle børneunderbukser.
Jeg spurgte ikke, -
- men jeg er heller ikke så naiv at tro, at du umuligt kan have et barn.
- Har du det? - Nej, ingen børn.
De lå nok i tasken, jeg havde med hjemmefra.
Min familie bytter rundt på dem. Sådan er det altid hjemme hos mig.
Fint. Så er der styr på det.
Hej, Ray.
Ray!
Ray, det er mig.
Er du vanvittig? Hvad laver du her?
Du glemte den her. Og så ville jeg gerne se dig træne.
Det er for risikabelt.
Vent lige lidt.
Kom så, drenge! Så skal der trænes igennem!
Hvad sker der? Må jeg røre den her?
Kom så.
Jeg har aldrig ... Her ser vildt sejt ud.
Gem dig i en af baljerne, indtil jeg finder en løsning.
Nej, nej, nej!
- Hvad hvis jeg skal tisse? - Det spørger du om konstant.
- Hvad laver du, lille ven? - Du må ikke sladre om mig.
Du ved, de har givet mig den forkerte plads.
- Den er ikke sexet. - Quarterbacken Tobin.
- Jeg har mødt din lillebror. - Hvabehar?
Hvis coach opdager, du skjuler et barn på campus, er du færdig.
Og det går ud over holdet.
- Hvor er han? - Der, hvor du efterlod ham.
- Du må ikke sige noget til coach. - Det gør jeg heller ikke. Det gør du.
Ray, Ray, Ray!
Det var ikke planlagt, coach. Jeg havde ikke noget valg.
- Hvorfor sagde du ikke noget? - Det ville jeg også have gjort ...
Men du vidste, det var forkert, så du lod være.
Jeg troede ikke, det ville være så kompliceret.
At skulle passe studier, football og et barn virkede ikke kompliceret?
Hvem vidste ellers besked?
Ingen.
Jeg var alene om det. Han rejser i morgen.
- Du har bragt hele holdet i fare. - Jeg havde ikke noget valg.
Jo, men du valgte at skjule det frem for at sige sandheden.
Pak hans ting.
- Ray, undskyld ... - Ikke nu. Pak dine ting.
- Det var ikke min skyld. - Det er det aldrig.
Jeg sagde, du skulle blive hjemme, men du er stædig.
Slap nu lidt af.
- Kom så i gang. - Vær ikke så hård ved ham.
Gider du godt blande dig uden om min lillebror?
Slap dog af.
- Er det det hele? - Ja. Hvad laver du?
Giv mig tasken. Afgang i morgen tidlig.
Du skulle tage at slappe lidt af.
AFVÆNNINGSCENTER
Der er mor. Se. Hun ser godt ud.
- Mor! - Fahmarr.
Hvordan er du blevet så stor på en måned?
- Jeg har savnet dig. - I lige måde.
Tak, Raymond.
Fordi jeg vidste, Fay var hos dig, kunne jeg fokusere på at blive rask.
- Du ser godt ud, mor. - Jeg har det også godt.
Forløbets stjerne. Hun skal nok fortsætte med at trives på centret.
Hun er blevet optaget på vores fuldtidsforløb.
Et par måneder mere vil reducere risikoen for tilbagefald kraftigt.
Jeg har været stoffri i ugevis.
Det vil jeg blive ved med at være, så I kan få den mor, I fortjener.
Kommer du ikke hjem?
Jo da. Jeg skal bare ...
- Jeg må have mere tid. - Du sagde 30 dage.
Hvis jeg beholder Fay, mister jeg min plads på holdet og mit stipendie.
Det forstår jeg godt. Men jeg er nødt til at holde op.
Du har gjort mere, end nogen kunne forlange.
Vi kan hjælpe med at anbringe Fahmarr, hvis det er nødvendigt.
Fahmarr ...
Kan du holde ud lidt endnu, så mor kan komme hjem og blive denne gang?
Fahmarr?
Jeg skal nok, mor.
Fay ...
Du gør det rigtige, Ray. Det er det bedste sted for ham.
Han vil få undervisning sammen med andre børn. Det er det bedste for jer.
Tak.
Du får plads på et børnecenter.
Der er undervisning og alt, hvad du har brug for.
Du behøver ikke længere at gemme dig.
Undskyld for det alt sammen.
Hvordan skal han kunne præstere med en lårskade?
Han scorer kun på en ud af tre nu. Gør D-Wade til pointguard i stedet.
Hallo? Jorden kalder Ray.
Klart, tag chancen.
Er du okay? Du har været så fjern de sidste par dage.
Jeg har det fint. Undskyld.
Jeg skal til træning. Jeg ringer til dig senere.
- Skal jeg tage ...? - Nej, det er lige meget.
Vi bliver ved, indtil jeg bliver træt.
Af sted. Du skal løbe en omgang -
- for hver eneste dag, du løj for os om din bror.
Ikke snyde.
Hold tiden.
Tre, to, en.
Ikke kaste op på banen.
- Det var 19. - Det sagde du også sidste gang.
Gjorde jeg? Det var en fejl. Det er 19 nu. Af sted.
Hvad laver du, Morelli? Smut.
Jeg hjalp Ray med at skjule drengen. Hvis han løber, bør jeg også løbe.
Foden bag linjen.
Rør ved linjen. Jeg kan se den herfra.
Hvis ikke I når det, får I fem mere. Tre, to ...
Det var lige til øllet.
Det behøver I altså ikke. Det var min beslutning.
Vi har spist en stor frokost. Vi trænger til det.
Vi er en familie, ikke?
Om bag linjen med jer.
Løb til, de damer.
Tre, to ...
Det var 19. Jeg er snart ved at være træt.
Kaycee.
- Giv mig lige et øjeblik. - Beklager, vi har lukket.
Kaycee ...
Jeg har travlt. Hvad vil du?
Undskyld. Jeg har bare haft nogle virkelig hårde dage.
Jeg er bekymret for dig. Er alt okay?
Min mor er ikke sygeplejerske.
Hun er narkoman.
Den sidste måned boede min lillebror hos mig her på campus, -
- mens hun var i behandling.
Det var derfor, du fandt underbukserne, og derfor, jeg opførte mig underligt.
- Hvorfor fortiede du det for mig? - Du måtte ikke se mig som en byrde.
Vi har alle sammen byrder at bære.
Men at man tager sig af sin familie, er ikke noget at skamme sig over.
- Du kender ikke min familie. - Og du kender vist ikke mig.
Undskyld.
- Hvad har du ellers løjet om? - Ikke andet, det lover jeg.
- Hvad hedder han? - Fahmarr.
Men jeg kalder ham Fay.
- Og jeres far er vel ikke til stede? - Nej, han skred, efter Fay blev født.
- Bor Fay så hos din mor nu? - Nej, hun er stadig i behandling.
- Han bor på børnehjem. - Er det i orden med dig?
Jeg har ikke noget valg. Fay havde nær kostet mig pladsen på holdet.
Men hvad sker der med ham, hvis jeres mor ikke bliver rask?
- Godmorgen, coach. - Hej, Ray.
Har du tid et øjeblik?
Ja. Min dør står altid åben.
Vi har nærlæst reglementet. Du mister dit stipendie, -
- hvis det skulle blive opdaget, at han bor hos dig på campus.
Jeg vil ikke være en belastning for holdet, -
- men Fay har kun mig lige nu.
Hvis det koster mig pladsen på holdet, så må jeg acceptere det.
Kom.
- Hvor skal vi hen? - Ud at hente din bror.
Vi bliver nødt til at installere jer i en lejlighed, du ikke har råd til.
Coach Bowden er bekymret for, om du kan håndtere det.
- Du har meget at se til nu. - Jeg skal nok klare det.
Når vi har hentet din bror, fanger bordet. Han har brug for stabilitet.
Coach, hvorfor hjælper du mig?
På grund af den trøje, du bærer.
Det midlertidige værgemål træder i kraft med det samme.
Tak.
Værsgo.
Jeg har styr på det.
Der er billige lejligheder i Keaton, men du er nødt til at få dig et job.
Fay, rul vinduet op.
Og tag foden ned.
Et job vil tage tid fra dine studier, men du skal holde dit gennemsnit.
Hold lige ind.
Mor er ude af regnestykket. Jeg elsker hende, -
- men vi ved begge to, at hun måske ikke bliver rask.
Så lige nu har du kun mig. Jeg sætter alt på spil for os, -
- men så skal du aldrig mere være respektløs over for mig.
Nord. Så gør du, som jeg siger.
Syd. Så er det tilbage i systemet og vente på mor. Valget er dit.
- Nord. - Hvabehar?
- Nord! - Det tænkte jeg nok.
Alt i orden.
Huset blev malet for nylig, men der mangler stadig lidt.
- Er du okay med højder? - Ja.
- Er du sikker? - Ja.
Der er vist et hvepsebo i halvtaget.
- Er du okay med insekter? - Til den halve husleje, ja.
Vandvarmeren er utæt, så det varme vand kommer og går.
Er du sikker på, du kan ordne alt det her?
Til den halve husleje ordner jeg hvad som helst i huset.
Så har vi en aftale. Mug ud i kælderen først.
Kælderen?
- Skal vi fjerne alt det her? - Jep.
Lejligheden ligger i en anden kommune, så du kan ikke tage skolebussen mere.
Men du skal ikke skifte skole, så du må gå indtil videre.
- Ray. - Hej, professor.
Jeg har læst dine notater, og jeg har nogle spørgsmål angående teorierne.
Må jeg lige lægge hjulet fra mig?
Ja. Tag dig bare god tid.
- Vis dem, hvordan man gør. - Mener du det?
Hold nu lygten herhen.
Er det bedre?
Hvad var det?
- Jeg troede, det var en edderkop. - Seriøst?
- Hvad gemmer du dig for? - Hellere være på den sikre side.
Du, Ray? Tak, fordi du hentede mig.
- Tilbage til arbejdet. - Så kom med lyset.
Okay, men næste gang, du giver mig et chok ...
Jeg hjælper dig ikke.
Ikke dårligt, knægt.
Nej.
Du skal ikke røre den.
Vidste du, at jeg var walk-on?
- Er det rigtigt? - Jep.
Helt frem til forårssemestret på mit andetår.
I to et halvt år måtte jeg slæbe alle de andres skulderpuder.
Hvor mange har du båret?
Ray, det gælder det her.
Jeg bløder for det. Jeg har gjort det til mit liv.
Og jeg vil drage i krig for alle på holdet, også dig.
Men jeg vil vide, at du vil gøre det samme.
Godt nok.
- Lad mig bære dem for dig. - Seriøst? Mine handsker?
Man skal jo starte et sted.
- Er du stærk nok til det? - Det opdagede du første dag.
Jeg gled jo den dag. Alle ved, jeg gled.
Kameraet ved, jeg gled.
- Vi skal vist træne ben hele ugen. - Det kan du ikke mene.
Vi skal vinde den pokal i år. Vi kører Head Hunt over Mug 3.
Kom så!
Ikke spille bolden. Kan du huske din fumble mod Seton Prep?
- Det regnede, coach. - Du er fuld af gode undskyldninger.
- Du må være Fay. - Og du må være sendt fra himlen.
Fay?
Velkommen, frøken Kaycee. Kom med denne vej.
Nu skal jeg.
- Tak, den herre. - Bare kald mig Fay.
Fay.
Tak, det er ... Det er fint.
Middagen er på vej.
Hvor fornemt.
Vi skal have styr på opdækningen især i tredje down-situationer.
Når vi kører nickel mod deres spread, hvad skal vi så holde øje med? Ray?
Om de bruger en curl-out for at åbne post-ruten.
Præcis. De vil lokke dig frem. Hvad gør du så?
Dækker deres femmer, tjekker clouden, -
- stopper deres screens og dækker den dybe rute.
- Det kan jeg lide. - Nydeligt.
Hvad går der af jer?
Sådan, rus.
Linebackere, I skal have styr på deres tightends ved scrimmagelinjen.
De skal mærke, I er der. Gå til stålet med dem.
Og alle jer safetyer må ikke glemme deres backfield.
Hold øje med dem. De kan både løbe og gribe.
De løber.
- Undskyld, hvad sagde du? - Jeg skal nok gå ud med ham.
Jeg siger det bare. Nr. 23 trækker i sin trøje, hver gang han løber.
Kør optagelsen.
Kør en mere.
Overtro hænger ved, hvad?
Vi kunne godt sende en safety ind i boksen.
- Godt set, knægt. - Jeg ved det.
Der er vist en, der er ude efter dit job, coach.
Clemson mod Florida Atlantic
Vi vinder
vi vinder
i dag
vi vinder
i dag
vi vinder
i dag
For Clemson er det ikke en hvilken som helst kamp.
Et nederlag til FAU vil knuse deres håb om det nationale mesterskab.
Flot tackling af Ray McElrathbey på FAU's 11-yardlinje.
Slaget er i fuld gang, og Clemson fører 3-0 over FAU.
Anden down på Clemsons 33-yardlinje.
FAU håber at kunne trænge dybt ind på Tigers' område.
En stærk tackling fra holdets anfører, Ron Keller.
Der blev ikke vundet noget terræn.
Kom her, Ray. Er du klar? Vi dækker i cover 5.
Tredje down og syv for Owls, der håber at komme på tavlen.
Bolden er på Clemsons 33-yardlinje.
Kom så her, drenge. Vi kører Falcon 3 Red Dog.
Falcon 3 Red Dog. Er du med?
Venstre side! Otteren, Ray!
Kom så!
Lige her! Lige her!
Ret til Fahmarr! Ret til Fahmarr!
Ret til Fahmarr!
McElrathbey stopper nr. 23, der sætter seks yards til.
Sådan, Ray! Sådan skal det gøres!
FAU er nødt til at punte bolden ned til Clemsons farlige angreb.
Det er sådan, det skal være. Er du med? Hvor er Keller?
Tillykke, du gjorde dit arbejde. Bliv ved med det.
- Kom nu, Fay. - Hvad skal det til for?
- Hvor er du fin, Fay. - Har du taget deodorant på?
11-årige bruger ikke deodorant.
Og jeg kommer ikke til at svede, for jeg skal ikke danse.
- Du kan da danse, ikke? - Kan Beyoncé synge?
Kan du ikke danse?
Det gør ikke noget, Fay.
Jeg giver dig et lynkursus.
- Du sætter hende til at pukle. - Det er dig, der gør det.
Ja, dig.
- Ikke ham. - Flyt dig.
Perfekt, og så bare ...
Har du tabt sutten?
Hvis det er megapinligt nu, bliver skoleballet barnemad.
Ray spiller Shannon. Fay, læg din hånd på hendes ryg.
Stille og roligt.
Og vug så til musikken.
Sådan ja.
Det gælder om at få hende til at glemme, hun danser.
Jeg kan ikke trylle.
Og skru ned for jokesene. Du fremstår bare nervøs.
Det er lige så vigtigt for hende at vise dig, at hun er interesseret.
- Jeg er interesseret. - Det ved jeg godt.
Og hvis det går godt, lægger hun måske hovedet på din skulder.
- Vi bevæger os jo knap nok. - Det er, fordi hun er træt.
Hej, Shannon. Skal vi danse?
Gerne.
Det var en god ide. Jeg elsker TD's.
Kom Fay godt hjem?
Ja, drengene fulgte ham hjem.
Hvad er der?
Ray er rigtig blevet kollektivist.
Gu er jeg ej.
Det er ikke noget dårligt. Vi er én stor familie her.
Ja, det siger I alle sammen.
Men én ting er at åbne op. At tage imod almisser er noget andet.
Jeg er ikke et velgørenhedsprojekt. Jeg har ikke brug for medlidenhed.
Du behøver ikke at bede om noget.
Men du kunne inspirere andre.
Hvordan det?
Lad mig fortælle din historie. Det ville være perfekt.
Du vandt en storsejr i sidste uge som optakt til Bowden Bowl.
Et familieopgør og en ung spiller, der ofrer sig for sin familie.
Er det her en date eller et forretningsmøde?
Du fik lov at være sammen med mig, så kan det ikke være lige meget?
Tænk over det. Ikke noget pres.
Kom.
Hvordan gik jeres date?
Fint. Hvad med din?
Hun elsker mig.
"Ray McElrathbey, også kaldet Ray Ray ...
... ofrer søvn, privatliv -
- og en normal collegetilværelse for at tage sig af sin lillebror.
Han er et lysende eksempel på Clemson Universitys ånd."
Jeg har da også ofret søvn. Der skal bare stå noget om mig.
"Daniel Morelli, skolens yndlingsitaliener."
Fædre, på jeres pladser!
Parat!
Løb!
- Hvad har vi her, Fay? - Vi starter med den her.
- Fire fjerdedele. - Og som heltal?
- Ét. - Smukt!
- Jeg vandt. - Det gjorde jeg.
Tak.
- Det har jeg ikke bestilt. - Huset giver. Du gør os så stolte.
Tak.
Hej, jeg er Samantha, coach Simmons' kone.
Hyggeligt at møde jer.
Jeg vil gerne tilbyde at køre Fay i skole.
Hvad siger du?
- Af sted. - Tak.
Tak, Ray.
Gud velsigne dig. Vi gør gode gerninger i dag!
- Undskyld. - Kom så, folkens!
Tak skal du have. Kom, brug nu de rygstykker, Gud har givet jer!
Dav, Ray.
Der er vist en, der slægter sin bror på.
- Han skal nok blive hurtigere. - Venskabelig konkurrence skader ikke.
- Han har megen energi. - Det har de alle tre.
Du skulle have set ham på mit kollegieværelse.
Det er hos Ray og Fay. Sig, hvad du har at sige.
Ray, du ved, hvem det er. Kom, så snart du får beskeden.
Coach, det er mig.
Ray, jeg er her for at undersøge, -
- om du modtager monetær hjælp ud over dit stipendie.
- Der er ingen, der giver mig penge. - Okay, det er godt.
Har du eller din bror fået kørelejlighed af trænerne eller deres hustruer?
Kørelejlighed?
Ja, en gang imellem.
- Har du spist hjemme hos trænerne? - Skal min kone skrive en regning?
Jeg gør bare mit arbejde, coach. Vi arbejder begge to for Clemson.
Jeg kan også forstå, at kirken har ydet dig gratis arbejdskraft.
De bar noget ragelse ud. Jeg bad dem ikke om det.
Det forstår jeg, men det kan blive betragtet som en ulovlig ydelse.
Lige et øjeblik. Folk vil bare gerne hjælpe ham og hans lillebror.
Fay bor fuldt lovligt hos Ray, og man har vel lov at have gæster.
Det er mit job at sikre, at vi ikke overser regelbrud.
Det er en hårfin grænse, som vi helst skal være på den rette side af.
Din side af grænsen stinker.
Andre spillere har måske en syg bedstefar eller en ludfattig mor.
Reglerne er til for at sikre, at skolerne rekrutterer spillerne, ikke køber dem.
Jeg er ked af det, men det her kan gå hen og blive et problem.
Det har du sagt. Kom til sagen.
Ray, hvis du vil fortsætte med at spille collegefootball ...
... så skal der ske ændringer.
Beklager.
Jeg kan ikke sende ham tilbage.
Så ryger han på børnehjem. I er da på min side, ikke?
Jeg er på alle spilleres side, men det er en hårfin grænse.
Så længe Fay er her, risikerer du -
- at begå en overtrædelse, vi ikke kunne have forudset.
Det kan betyde bøder, tab af stipendier, skrivebordsnederlag.
Kan de ikke gøre en undtagelse? Jeg har bare brug for en smule hjælp.
Så skal NCAA vende på en tallerken, og det endda lige op til en kamp.
Jeg beder dem jo bare om at vise forståelse for min situation.
Jeg forstår godt din situation, men jeg tror ikke, vi kan vinde det her.
De tvinger mig til at vælge mellem football og min bror.
Men jeres valg er tydeligvis allerede truffet.
Ray!
Du skal ikke være respektløs, så længe jeg er din coach.
Er det forstået?
Vi sætter også vores job på spil for din skyld. Jeg forstår dig godt.
Nej. Du hjælper bare en sort elev, så du kan sove bedre om natten.
Hold op med at lade, som om det betyder noget for dig.
Nu skal jeg fortælle dig noget.
Jeg voksede op på usle moteller sammen med min mor.
Da jeg kom på college, sov hun på en briks på mit værelse.
Lyder det bekendt?
Jeg kender lidt til det, du må stå model til.
Du kan ikke hjælpe din bror eller din mor, hvis du bliver smidt ud.
Jeg kan ikke svigte ham.
Det ved jeg. Og du har gjort mere for ham, end du aner.
Det er ikke fair, men sådan er virkeligheden.
Den virkelighed finder jeg mig ikke i mere.
Jeg er træt af den undskyldning.
Så hvis I ikke længere vil kæmpe for mig, -
- så kæmper jeg alene.
Det er jeg så vant til.
- Fahmarr, hvor har du den fra? - Jeg fik den af Solo.
Det er jo bare chokolade.
Det er mad, skolen har betalt.
Jeg vil bede NCAA bøje reglerne for at kunne beholde dig her.
Tror du, det her hjælper?
- Det var min fejl. - Undskyld.
Ray? Du har ikke ringet, så jeg ville lige se til jer.
Vi har det fint.
Lad mig køre jer.
Din far har gået her, og det er hans bil.
Slut med lift, mad og hjælp.
Bare hold op. Vi kan klare os selv helt selv.
Jeg håber, artiklen var det værd. Kom så, Fay.
Det må du undskylde.
Vi ses, mester.
- Ses. - Fahmarr!
Okay! Hold op med at råbe.
Hvorfor er du så vred? Du skulle tage at slappe lidt af.
Fay.
Jeg må hellere lade være. Tak alligevel.
Det er jeg ked af.
Fra elever, alumner og professorer, der støtter Ray og hans bror.
Vi bryder os heller ikke om situationen.
Men mellem os to sagt, -
- så får han aldrig den dispensation i ugens løb.
Du har dit på det tørre.
Jeg har ikke bedt Ray om at tage sig af sin bror.
Nej, du beder ham vælge mellem ham og sin fremtid.
Yderligere overtrædelser vil gå ud over hele systemet.
Og det er ærlig talt for meget at risikere for én spiller.
Der er vi to forskellige, Mike. Han er en del af en familie.
Den risiko vil jeg løbe til hver en tid. God læselyst.
Fahmarr, vil du have flere nudler, -
- inden jeg smider dem ud?
Fahmarr?
DU HØRER TIL PÅ CLEMSON
"Du hører til på Clemson." Fay!
Tak, makker.
Solomon og Tobin siger, han ikke har været ved busstoppestedet.
Dine venner dækker campus, og politiet tjekker togstationen.
Fahmarr! Hvor er du henne, Fay?
Kom frit frem, knægt!
Kaycee ...
- Tak. - For hvad?
For, at du altid er der for mig.
Også når jeg skubbede dig fra mig.
Det havde du ikke fortjent.
Det er okay. All right?
Jeg er også ked af det.
Hr. pastor?
Ja, jeg er i nærheden.
Han er blevet fundet. Han er ikke langt herfra.
- Hvor er han? - Han stod ved vejen og tomlede.
Jeg vil ikke være skyld i, at du skal forlade Clemson.
Da du var lille, sagde jeg, at jeg altid ville være der for dig.
Og det løfte vil jeg aldrig bryde. Uanset hvad skal vi nok klare den.
Vi to skal nok klare den.
Kom.
Du ved, jeg holder med dig, men at udfordre NCAA ...
Deres beslutning er endegyldig. Vores coaches kan ikke beskytte dig.
Sig til Fay, jeg skal læse hele natten.
Sørg for, at han laver sine lektier.
Hvad indebærer en fraskrivelse?
At Ray uigenkaldeligt overdrages forældremyndigheden over Fahmarr.
- Det kan jeg ikke. - Det skal du.
Jeg er i bedring. Jeg går til møder og arbejder med socialrådgivere ...
Du sagde selv, du ikke aner, hvor lang tid afvænningen vil tage.
Det er kun nogle måneder.
Fay har brug for nogen nu og her, ikke om nogle måneder.
Fay har brug for stabilitet, og det kan jeg give ham.
Det bliver anderledes denne gang, det lover jeg.
Mor ...
Vi har gjort det her så mange gange. Virkeligheden er, at du er syg.
Hver aften beder jeg til, at du aldrig ryger på afvænning igen ...
... men jeg kan ikke byde Fay det her. Det er hverken fair mod ham eller mig.
Du vil altid være hans mor.
Du vil altid være vores mor, men ...
Du bad mig love, at jeg altid ville være der for ham.
Nu beder jeg dig om at være der for mig.
Skriv under, mor.
Hvor skal jeg skrive?
I får lov at være lidt alene.
Du må være rasende på mig.
Må jeg få et knus?
Jeg er så ked af alt det, jeg har udsat jer for.
Jeg skal nok klare den.
Det lover jeg. Jeg skal nok klare den.
Coach.
Hej. Kom indenfor.
Du må undskylde rodet.
Undskyld. Sid ned, sid ned.
Er det din tale til høringen?
Ja, det er det.
Jeg ved stadig ikke helt, hvad jeg skal sige.
Det er muligvis lige meget. Simmons har talt med Mike Ferro.
De vil formentlig ikke give dig dispensation.
Jeg syntes, du skulle høre det fra mig.
Jeg tager til høringen alligevel. Jeg giver ikke op inden da.
Noget siger mig, at du ikke er i stand til at give op.
Pressen har enormt travlt med kampen på lørdag.
Bowden Bowl. Far mod søn og alt det gas.
Sandheden er, at når den kamp er forbi, -
- så giver jeg min far en krammer, og så går vi ud og spiser sammen.
Fordi vi er en familie.
Det er det, der tæller.
Af og til tager jeg nok det privilegium for givet.
Mange barske mænd kunne ikke have klaret det, du har måttet stå igennem.
Du har givet mange en lærestreg.
Heriblandt mig.
NCAA'S REGIONSKONTOR
Jeg hedder Ray McElrathbey. Jeg skal til en høring.
Det er lige nede ad gangen.
Tak.
Høringen er i gang.
Hr. McElrathbey, vi har behandlet Deres anmodning om dispensation -
- for NCAA's regler, der angår bistand til Dem og Deres bror.
Derudover har De ret til en mundtlig redegørelse.
Min bror og jeg har haft en barsk opvækst.
Et liv, der gør en hård og får en til at tro, man ikke har brug for andre.
At man kan klare alting selv.
Min familie var alt andet end perfekt.
Det var altid bare mig og min lillebror.
Så da jeg tog Fay til mig, troede jeg, det ville forblive sådan.
Jeg indrømmer, -
- at jeg undervurderede omfanget af at passe både uddannelse og Fay.
Men de tilstedeværende tilbød at hjælpe, hvis jeg gav dem lov.
Jeg ønskede ikke at blive et velgørenhedsprojekt.
Men det var ikke det, jeg var.
De betragtede mig som familie. Det er derfor, de står her i dag.
Mine coaches.
Mine holdkammerater.
Mit fællesskab.
Folk, jeg holder af.
Clemson lærte mig, at det er i orden at åbne op og tage imod hjælp.
Alle kan have brug for det.
Men det havde aldrig været min intention.
Clemson har givet mig mulighed for at forandre mit liv.
Og jeg har aldrig haft til hensigt at ligge min skole til last.
Men nu må jeg vælge enten football eller min bror.
Så inden I træffer jeres beslutning, skal I vide, at jeg har truffet min.
Dispensation eller ej.
Det noteres, at hr. McElrathbey har fremlagt en retskendelse, -
- der gør ham til permanent værge for sin bror, Fahmarr.
Jeg kan ikke vende om nu.
Jeg er Fays bror, hans far -
- og alt andet, han måtte have brug for, jeg skal være.
Men disse mænd er også mine brødre.
Så med al respekt beder jeg om, -
- at I ikke tvinger mig til at forlade den ene familie -
- for at tage mig af den anden.
Tak.
Der kræves en flertalsafgørelse for at godkende en dispensation.
Imod tilkendegiver et nej. For støtter en dispensation.
- Hr. Davis? - Er modvilligt imod.
Hr. Kolbrenner?
For.
Hr. Johnson?
For.
Frøken O'Brien?
Jeg må desværre stemme imod.
Jamen dog. Så har jeg den afgørende stemme.
Men inden jeg afgiver den, vil jeg godt sige, -
- at bestyrelsen sjældent ser så stor opbakning til en sag.
Og sjældent har vi fornøjelsen af -
- at høre fra en så engageret og imponerende idrætselev.
Men vores følelser må ikke styre vores handlinger.
Hr. McElrathbey, det, De beder om, er uden præcedens.
De vil have NCAA til -
- at lade et universitet og dets lokalsamfund -
- yde Dem bistand, så De kan forsørge et familiemedlem.
Og i denne sag ...
... omstændighederne taget i betragtning ...
... føler jeg mig berettiget til at skabe præcedens.
Jeg stemmer for.
Alle donationer vil blive administreret af en fond.
Transport til og fra skole tillades. Det samme gør pasning efter skole.
Tillykke.
Vi har været meget igennem sammen.
Jeg sagde jo, vi skulle bringe ofre, både individuelt og som hold.
Man må være uselvisk og engageret for at være en Clemson Tiger.
D'herrer har præsteret alt, hvad nogen coach kan forlange.
Der er ikke noget hold, jeg hellere vil løbe ned ad bakken med.
Fahmarr.
Nr. fire en halv!
Tak, coach.
Fay, du lægger ud.
En, to, tre, familie!
C-L-E-M-S-O-N!
Clemson vandt Bowden Bowl 27-20.
Ray fik sin bachelor på bare tre år og tog sin kandidat på Howard University.
Ray er aktivt engageret i socialt arbejde med udsatte unge.
Tonya bor i Atlanta og har været stoffri i flere år.
Ray og Fay besøger hende tit.
20-årige Ramon McElrathbey -
- er blevet berømt for noget, han gjorde uden for banen.
I fjor fik han et footballstipendie til Clemson University, men ...
Tak skal I have.
Men hør så her. Efter sit første år -
- måtte han tage hjem og tackle en krise i familien.
Ray Ray kom tilbage til Clemson med sin lillebror på slæb.
Nu begynder hans morgener med at få Fahmarr sendt i skole, -
- og så skal han til forelæsning.
Fahmarr er blevet en del af Clemsons footballhold.
Han hjælper til under træningen og er blevet en uofficiel maskot.
Når de taber, trøster jeg dem.
Andre gange giver jeg dem et klap på skulderen, hvis de gør det godt.
Det sværeste ved at være forælder er, at man ikke selv er den vigtigste mere.
Men ofrene er det hele værd.
Nu oplever jeg, hvordan det er at have en far, der elsker en -
- og altid er der for en.
NCAA har givet en sjælden dispensation fra reglerne.
Ray Ray og Fahmarr er med via satellit fra South Carolina.
Tak, fordi I ville være med.
Nemlig. Tak! Vi er straks tilbage.
Howard forsøger at løbe udenom.
Og der bliver han fældet af Ray Ray. Ray Ray McElrathbey.
Ray Ray måtte tidligere på året blive værge for sin lillebror, Fahmarr.
Hatten af for den unge mand, der tacklede en svær situation.
Oversættelse: Henrik Thøgersen Scandinavian Text Service